सबैको ध्यान यसतर्फ पनि जाओस् भन्ने हिसाबले भिडियो बनाएँ । त्यसपछि बल्ल त्यहाँका ट्राफिक अधिकृतले गल्ती स्वीकारे । पछि भिडियो फेसबुक र इन्स्टाग्राममा पोस्ट गरेँ । मेरो समर्थनमा हजारौँ प्रतिक्रिया आए । लोकप्रियताका लागि यस्तो गरेको भन्नेजस्ता प्रतिक्रिया थुप्रै पाएँ । नेपाली सभ्यतामाथि आँच आउने काम गरिस् भन्ने पनि नभएका होइनन् । पछि प्रतिक्रिया हेर्दा याद गरेँ, मेरो विरोधमा बोल्नेजति सबै पुरुष मात्र रहेछन् ।
